РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/149-23

20. јул 2023. године

Б е о г р а д

З А П И С Н И К

25. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 17. ЈУЛА 2022. ГОДИНЕ

 Седница је почела у 9.00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Оља Петровић, Угљеша Мрдић, Милица Николић, Сања Лакић, Жикa Бујуклић, Дубравка Краљ, Љубинко Ђурковић и Небојша Цакић.

 Седници су присуствовали и: Весна Недовић, заменик Зорана Томића, Бранимир Јовановић, заменик Сање Јефић Бранковић и Марко Атлагић, заменик члана Ненада Митровића, којем је престао мандат народног посланика услед подношења оставке.

 Седници нису присуствовали чланови Одбора: Драган Вулић, Павле Грбовић, Владимир Гајић, Драган Николић и Александар Оленик, нити њихови заменици.

Седници је присуствовала и народни посланик Радмила Васић.

Осим народних посланика, седници су присуствовали и представници Министарства грађевинарства, саобраћаја и инфраструктуре: Ранко Шекуларац, помоћник министра и Ђорђе Милић, помоћник министра; Министарства финансија: Александар Симовић, државни службеник из Управе за јавни дуг; Републичког завода за статистику: Снежана Лакчевић, помоћник директора и Младен Величковић, начелник одељења за правне послове.

Одбор је, на предлог председника, већином гласова (11 за, један није гласао), утврдио следећи

**Д н е в н и р е д:**

 - Усвајање записника 24. седнице Одбора

1. Разматрање Предлога закона о допунама Закона о озакоњењу објеката, који је поднела Влада (број 011-1351/23 од 14. јула 2023. године), у начелу;

 2. Разматрање Предлога закона о потврђивању Споразума о зајму између KfW, Франкфурт на Мајни и Републике Србије коју заступа Влада Републике Србије делујући преко и путем Министарства финансија за Зајам за политике (ПБЛ) – „Реформа сектора енергетике и животне средине у Републици Србији“, који је поднела Влада (број 011-1354/23 од 14. јула 2023. године);

 3. Давање мишљења Уставном суду поводом иницијативе за покретање поступка за оцену уставности и сагласности са потврђеним међународним уговором одредаба члана 25. став 3, члана 29. став 2. и члана 31. став 1. Закона о попису становништва, домаћинстава и станова 2022. године („Службени гласник РС“, бр. 9/20 и 35/21).

Након утврђивања дневног реда, Одбор је, већином гласова (11 за, један није гласао) и без примедби, усвојио записник 24. седнице Одбора, одржане 4. јула 2023. године.

**Прва тачка дневног реда:** Разматрање Предлога закона о допунама Закона о озакоњењу објеката, који је поднела Влада, у начелу

Поводом ове тачке дневног реда, дискутовао је Небојша Цакић.

Одбор је размотрио Предлог закона о допунама Закона о озакоњењу објеката, који је поднела Влада, у начелу, и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (десет за, један против, један није гласао).

**Друга тачка дневног реда:** Разматрање Предлога закона о потврђивању Споразума о зајму између KfW, Франкфурт на Мајни и Републике Србије коју заступа Влада Републике Србије делујући преко и путем Министарства финансија за Зајам за политике (ПБЛ) – „Реформа сектора енергетике и животне средине у Републици Србији“, који је поднела Влада

Одбор је размотрио Предлог закона о потврђивању Споразума о зајму између KfW, Франкфурт на Мајни и Републике Србије коју заступа Влада Републике Србије делујући преко и путем Министарства финансија за Зајам за политике (ПБЛ) – „Реформа сектора енергетике и животне средине у Републици Србији“, који је поднела Влада, и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (десет за, два нису гласала).

Одбор је, већином гласова (11 за, један није гласао), одлучио да известилац Одбора на седници Народне скупштине по наведеним законима буде Јелена Жарић Ковачевић, председник Одбора.

**Трећа тачка дневног реда:** Давање мишљења Уставном суду поводом иницијативе за покретање поступка за оцену уставности и сагласности са потврђеним међународним уговором одредаба члана 25. став 3, члана 29. став 2. и члана 31. став 1. Закона о попису становништва, домаћинстава и станова 2022. године („Службени гласник РС“, бр. 9/20 и 35/21)

Дописом од 7. јула 2023. године, Влада је упутила Народној скупштини Мишљење поводом иницијативе за покретање поступка за оцену уставности и сагласности са потврђеним међународним уговором одредаба члана 25. став 3, члана 29. став 2. и члана 31. став 1. Закона о попису становништва, домаћинстава и станова 2022. године („Службени гласник РС“, бр. 9/20 и 35/21).

 Одбор је, већином гласова (11 за, један против) одлучио да достави Уставном суду одговор као у предложеном тексту.

 Седница је завршена у 9.11 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић